Beckie Scott

Rebecca Scott, kjend som Beckie Scott, () er ein kanadisk tidlegare langrennar frå Vegreville i delstaten Alberta som vart olympisk meister på 10 km under Vinter-OL 2002 og tok sølv i vekslingsstafetten fire år seinare.

Scott slo gjennom internasjonalt i OL-sesongen 2002. Under dei olympiske vinterleikane i Salt Lake City kom ho i mål til tredjeplass i 10 km skiathlon, hårfint framom tsjekkiske Kateřina Neumannová. Men etter at den opphavlege vinnaren Olga Danilova og toaren Larisa Lazutina vart diskvalifiserte for bruk av eit prestasjonsfremjande medikament, vart ho etter leikane kåra til OL-vinnar. I tillegg vart Scott nummer fire på den ordinære 10-kilometeren i same Vinter-OL og nummer fem i sprinttevlinga.

Ved Ski-VM 2003 i Val di Fiemme enda Scott på fjerdeplass på sprinten og på sjetteplass i 10 km skiathlon. To år seinare fekk ho endå ein fjerdeplass i eit ski-VM, då på 15 km skiathlon.

Scott avslutta si tid som aktiv med sin beste sesong, OL-sesongen 2006. Frå desember 2005 til mars 2006 vann ho alle sine fire rennsigrar i verdscupen, og enda på andreplass i verdscupen i langrenn 2006, einast Marit Bjørgen plukka fleire poeng. Under Vinter-OL 2006 i Torino vart ho nummer fire i sprintøvinga, nummer seks i 15 km skiathlon, før ho tapte gullkampen mot Sverige i vekslingsstafetten og saman med lagkamerat Sara Renner måtte nøye seg med eit OL-sølv.

Kjelder
Denne artikkelen bygger på «Beckie Scott» frå ,  den 17. januar 2017.  


 Bakgrunnsstoff 



Kategori:Canadiske langrennsløparar
Kategori:Olympiske meistrar for Canada
Kategori:Olympiske sølvmedaljevinnarar for Canada
Kategori:Canadiske deltakarar under vinter-OL 1998
Kategori:Langrennsløparar under vinter-OL 1998
Kategori:Medaljevinnarar under vinter-OL 2002
Kategori:Canadiske deltakarar under vinter-OL 2002
Kategori:Langrennsløparar under vinter-OL 2002
Kategori:Medaljevinnarar under vinter-OL 2006
Kategori:Canadiske deltakarar under vinter-OL 2006
Kategori:Langrennsløparar under vinter-OL 2006
Kategori:Medlemmar i Den internasjonale olympiske komitéen
Kategori:Deltakarar under Ski-VM 1995
Kategori:Deltakarar under Ski-VM 1997
Kategori:Deltakarar under Ski-VM 1999
Kategori:Deltakarar under Ski-VM 2001
Kategori:Deltakarar under Ski-VM 2003
Kategori:Deltakarar under Ski-VM 2005